หุ้นเอเชียเปิดบวก ตาม “ดาวโจนส์” พุ่ง รับสถานการณ์โควิด-19 ดีขึ้น
หุ้นเอเชียเปิดบวก ตาม "ดาวโจนส์" พุ่ง รับสถานการณ์โควิด-19 ดีขึ้น
หุ้นเอเชียเปิดบวก ตาม "ดาวโจนส์" พุ่ง รับสถานการณ์โควิด-19 ดีขึ้น
15 เม.ย. 2563

ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดพุ่งขึ้นเมื่อคืน ขานรับมุมมองบวกที่ว่าสถานการณ์การแพร่ระบาดของไวรัสโควิด-19 มีแนวโน้มที่ดีขึ้น นอกจากนี้ ตลาดยังได้รับแรงหนุนจากความหวังที่ว่า คณะทำงานของประธานาธิบดีโดนัลด์ ทรัมป์ จะผ่อนคลายมาตรการล็อกดาวน์และกลับมาเปิดเศรษฐกิจอีกครั้ง
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,589.25 จุด ลดลง 49.56 จุด, -0.25%
ดัชนี SSE Composite ตลาดหุ้นจีนเปิดวันนี้ที่ 2,826.66 จุด ลดลง 0.62 จุด, -0.02%
ดัชนี HSI ตลาดหุ้นฮ่องกงเปิดวันนี้ที่ 24,499.86 จุด เพิ่มขึ้น 64.46 จุด, +0.26%
ดัชนี TAIEX ตลาดหุ้นไต้หวันเปิดวันนี้ที่ 10,366.77 จุด เพิ่มขึ้น 33.83 จุด, +0.33%
ดัชนี FTSE STI ตลาดหุ้นสิงคโปร์เปิดวันนี้ที่ 2,646.91 จุด เพิ่มขึ้น 12.34 จุด, +0.47%
ดัชนี FBMKLCI ตลาดหุ้นมาเลเซียเปิดวันนี้ที่ 1,375.62 จุด เพิ่มขึ้น 3.96 จุด, +0.29%
ดัชนี PSE Composite ตลาดหุ้นฟิลิปปินส์เปิดวันนี้ที่ 5,824.76 จุด เพิ่มขึ้น 43.88 จุด, +0.76%
ตลาดหุ้นเกาหลีใต้ปิดทำการวันนี้ เนื่องในวันเลือกตั้งทั่วไป
ทั้งนี้ นายแอนดรูว์ คูโอโม ผู้ว่าการรัฐนิวยอร์กเปิดเผยว่า จำนวนผู้ป่วยที่เข้ารับการรักษาในโรงพยาบาลทั่วรัฐนิวยอร์กลดลงเป็นครั้งแรกนับตั้งแต่เกิดการแพร่ระบาด โดยเขาตั้งข้อสังเกตว่า การแพร่ระบาดของโควิด-19 ชะลอตัวลงหลังจากรัฐบาลใช้มาตรการล็อกดาวน์
นอกจากนี้ ตลาดยังได้ปัจจัยหนุนหลังจากนายแลร์รี คุดโลว์ ที่ปรึกษาทำเนียบขาวเปิดเผยว่า ปธน.ทรัมป์อาจจะประกาศให้มีการเปิดเศรษฐกิจอีกครั้งในช่วง 1-2 วันข้างหน้านี้ หลังจากวิกฤตการณ์ด้านสาธารณสุขเริ่มผ่อนคลายลง